CELEX: 32021D0792
Language: bg
Date: 2021-05-06 00:00:00
Title: Решение (ЕС) 2021/792 на Съвета от 6 май 2021 година относно позицията, която трябва да се заеме от името на Европейския съюз в рамките на Съвместния комитет за биологичните продукти, създаден със Споразумението между Европейския съюз и Република Чили относно търговията с биологични продукти, във връзка с приемането на процедурния правилник на Съвместния комитет за биологичните продукти

17.5.2021   
               
               
                  BG
               
               
                  Официален вестник на Европейския съюз
               
               
                  L 171/4
               
            
         РЕШЕНИЕ (ЕС) 2021/792 НА СЪВЕТА
         от 6 май 2021 година
         относно позицията, която трябва да се заеме от името на Европейския съюз в рамките на Съвместния комитет за биологичните продукти, създаден със Споразумението между Европейския съюз и Република Чили относно търговията с биологични продукти, във връзка с приемането на процедурния правилник на Съвместния комитет за биологичните продукти
         СЪВЕТЪТ НА ЕВРОПЕЙСКИЯ СЪЮЗ,
         като взе предвид Договора за функционирането на Европейския съюз, и по-специално член 207, параграф 4, първа алинея във връзка с член 218, параграф 9 от него,
         като взе предвид предложението на Европейската комисия,
         като има предвид, че:
         
                     (1)
                  
                  
                     Споразумението между Европейския съюз и Република Чили относно търговията с биологични продукти (наричано по-долу „споразумението“) бе сключено от Съюза с Решение (ЕС) 2017/2307 на Съвета (1) и влезе в сила на 1 януари 2018 г.
                  
               
                     (2)
                  
                  
                     С член 8 от споразумението се създава Съвместен комитет за биологичните продукти (наричан по-долу „съвместният комитет“), с цел да управлява прилагането на споразумението и да взема решенията, необходими за прилагането и правилното действие на споразумението. Съгласно параграф 5 от посочения член съвместният комитет приема свой процедурен правилник.
                  
               
                     (3)
                  
                  
                     Целесъобразно е да се установи позицията, която трябва да се заеме от името на Европейския съюз в рамките на съвместния комитет във връзка с процедурния му правилник, тъй като посоченият правилник ще бъде обвързващ за Съюза,
                  
               
                     (4)
                  
                  
                     Позицията на Съюза в рамките на Съвместния комитет следва да се основава на проекта на решение на Съвместния комитет,
                  
               ПРИЕ НАСТОЯЩОТО РЕШЕНИЕ:
         
            Член 1
            Позицията, която трябва да се заеме от името на Европейския съюз в рамките на Съвместния комитет за биологичните продукти, създаден със Споразумението между Европейския съюз и Република Чили относно търговията с биологични продукти, във връзка с приемането на процедурния му правилник, се основава на проекта на решение на съвместния комитет за биологичните продукти (2).
         
         
            Член 2
            Настоящото решение влиза в сила в деня на приемането му.
         
         
            Съставено в Брюксел на 6 май 2021 година.
            
               
                  За Съвета
               
               
                  Председател
               
               J. BORRELL FONTELLES
            
         
         
            (1)  Решение (ЕС) 2017/2307 на Съвета от 9 октомври 2017 г. за сключване на Споразумение между Европейския съюз и Република Чили относно търговията с биологични продукти (ОВ L 331, 14.12.2017 г., стр. 1).
         
            (2)  Виж документ ST 7778/21 на http://register.consilium.europa.eu.